Ericu950/Stoicheia-meter-silver huggingface dataset:
βούλομαι δ ὀλίγῳ μακρότερα περὶ τοῖν πολέοιν εἰπεῖν καὶ μὴ ταχὺ λίαν παραδραμεῖν , ἵν ἀμφοτέρων ἡμῖν ὑπομνήματα γένηται , τῆς τε τῶν προγόνων ἀρετῆς καὶ τῆς πρὸς τοὺς βαρβάρους ἔχθρας .
καίτοι μ οὐ λέληθεν ὅτι χαλεπόν ἐστιν ὕστατον ἐπελθόντα λέγειν περὶ πραγμάτων πάλαι προκατειλημμένων , καὶ περὶ ὧν οἱ μάλιστα δυνηθέντες τῶν πολιτῶν εἰπεῖν ἐπὶ τοῖς δημοσίᾳ θαπτομένοις πολλάκις εἰρήκασιν ·
ἀνάγκη γὰρ τὰ μὲν μέγιστ αὐτῶν ἤδη κατακεχρῆσθαι , μικρὰ δ ἔτι παραλελεῖφθαι 0 .
ὅμως δ ἐκ τῶν ὑπολοίπων , ἐπειδὴ συμφέρει τοῖς πράγμασιν , οὐκ ὀκνητέον μνησθῆναι περὶ αὐτῶν .
πλείστων μὲν οὖν ἀγαθῶν αἰτίους καὶ μεγίστων ἐπαίνων ἀξίους ἡγοῦμαι γεγενῆσθαι τοὺς τοῖς σώμασιν ὑπὲρ τῆς Ἑλλάδος προκινδυνεύσαντας ·
οὐ μὴν οὐ δὲ τῶν πρὸ τοῦ πολέμου τούτου γενομένων καὶ δυναστευσάντων ἐν ἑκατέρᾳ τοῖν πολέοιν δίκαιον ἀμνημονεῖν 0 ·
ἐκεῖνοι γὰρ ἦσαν οἱ προασκήσαντες τοὺς ἐπιγιγνομένους καὶ τὰ πλήθη προτρέψαντες ἐπ ἀρετὴν καὶ χαλεποὺς ἀνταγωνιστὰς τοῖς βαρβάροις ποιήσαντες .
οὐ γὰρ ὠλιγώρουν τῶν κοινῶν , οὐ δ ἀπέλαυον μὲν ὡς ἰδίων , ἠμέλουν δ ὡς ἀλλοτρίων , ἀλλ ἐκήδοντο μὲν ὡς οἰκείων , ἀπείχοντο δ ὥσπερ χρὴ τῶν μηδὲν προσηκόντων 0 ·
οὐ δὲ πρὸς ἀργύριον τὴν εὐδαιμονίαν ἔκρινον , ἀλλ οὗτος ἐδόκει πλοῦτον ἀσφαλέστατον κεκτῆσθαι καὶ κάλλιστον , ὅστις τοιαῦτα τυγχάνοι πράττων ἐξ ὧν αὐτός τε μέλλοι μάλιστ εὐδοκιμήσειν καὶ τοῖς παισὶ μεγίστην δόξαν καταλείψειν .
οὐ δὲ τὰς θρασύτητας τὰς ἀλλήλων ἐζήλουν , οὐ δὲ τὰς τόλμας τὰς αὑτῶν ἤσκουν , ἀλλὰ δεινότερον μὲν ἐνόμιζον εἶναι κακῶς ὑπὸ τῶν πολιτῶν ἀκούειν ἢ καλῶς ὑπὲρ τῆς πόλεως ἀποθνήσκειν , μᾶλλον δ ᾐσχύνοντ ἐπὶ τοῖς κοινοῖς ἁμαρτήμασιν ἢ νῦν ἐπὶ τοῖς ἰδίοις τοῖς σφετέροις αὐτῶν 0 1 .
τούτων δ ἦν αἴτιον ὅτι τοὺς νόμους ἐσκόπουν ὅπως ἀκριβῶς καὶ καλῶς ἕξουσιν , οὐχ οὕτω τοὺς περὶ τῶν ἰδίων συμβολαίων ὡς τοὺς περὶ τῶν καθ ἑκάστην τὴν ἡμέραν ἐπιτηδευμάτων 0 1 2 ·
ἠπίσταντο γὰρ ὅτι τοῖς καλοῖς κ ἀγαθοῖς τῶν ἀνθρώπων οὐδὲν δεήσει πολλῶν γραμμάτων , ἀλλ ἀπ ὀλίγων συνθημάτων ῥᾳδίως καὶ περὶ τῶν ἰδίων καὶ περὶ τῶν κοινῶν ὁμονοήσουσιν .
οὕτω δὲ πολιτικῶς εἶχον , ὥστε καὶ τὰς στάσεις ἐποιοῦντο πρὸς ἀλλήλους οὐχ ὁπότεροι τοὺς ἑτέρους ἀπολέσαντες τῶν λοιπῶν ἄρξουσιν , ἀλλ ὁπότεροι φθήσονται τὴν πόλιν ἀγαθόν τι ποιήσαντες ·
καὶ τὰς ἑταιρείας συνῆγον οὐχ ὑπὲρ τῶν συμφερόντων , ἀλλ ἐπὶ τῇ τοῦ πλήθους ὠφελείᾳ .
τὸν αὐτὸν δὲ τρόπον καὶ τὰ τῶν ἄλλων διῴκουν , θεραπεύοντες ἀλλ οὐχ ὑβρίζοντες τοὺς Ἕλληνας , καὶ στρατηγεῖν οἰόμενοι δεῖν ἀλλὰ μὴ τυραννεῖν αὐτῶν , καὶ μᾶλλον ἐπιθυμοῦντες ἡγεμόνες ἢ δεσπόται προσαγορεύεσθαι καὶ σωτῆρες ἀλλὰ μὴ λυμεῶνες ἀποκαλεῖσθαι , τῷ ποιεῖν εὖ προσαγόμενοι τὰς πόλεις , ἀλλ οὐ βίᾳ καταστρεφόμενοι , πιστοτέροις μὲν τοῖς λόγοις ἢ νῦν τοῖς ὅρκοις χρώμενοι , ταῖς δὲ συνθήκαις ὥσπερ ἀνάγκαις ἐμμένειν ἀξιοῦντες , οὐχ οὕτως ἐπὶ ταῖς δυναστείαις μέγα φρονοῦντες , ὡς ἐπὶ τῷ σωφρόνως ζῆν φιλοτιμούμενοι , τὴν αὐτὴν ἀξιοῦντες γνώμην ἔχειν πρὸς τοὺς ἥττους ἥνπερ τοὺς κρείττους πρὸς σφᾶς αὐτούς , ἴδια μὲν ἄστη τὰς αὑτῶν πόλεις ἡγούμενοι , κοινὴν δὲ πατρίδα τὴν Ἑλλάδα νομίζοντες εἶναι 0 1 2 .
τοιαύταις διανοίαις χρώμενοι , καὶ τοὺς νεωτέρους ἐν τοῖς τοιούτοις ἤθεσι παιδεύοντες , οὕτως ἄνδρας ἀγαθοὺς ἀπέδειξαν τοὺς πολεμήσαντας πρὸς τοὺς ἐκ τῆς Ἀσίας , ὥστε μηδένα πώποτε δυνηθῆναι περὶ αὐτῶν μή τε τῶν ποιητῶν μή τε τῶν σοφιστῶν ἀξίως τῶν ἐκείνοις πεπραγμένων εἰπεῖν .
καὶ πολλὴν αὐτοῖς ἔχω συγγνώμην ·
ὁμοίως γάρ ἐστι χαλεπὸν ἐπαινεῖν τοὺς ὑπερβεβληκότας τὰς τῶν ἄλλων ἀρετὰς ὥσπερ τοὺς μηδὲν ἀγαθὸν πεποιηκότας 0 ·
τοῖς μὲν γὰρ οὐχ ὕπεισι πράξεις , πρὸς δὲ τοὺς οὐκ εἰσὶν ἁρμόττοντες λόγοι .
πῶς γὰρ ἂν γένοιντο σύμμετροι τοιούτοις ἀνδράσιν , οἳ τοσοῦτον μὲν τῶν ἐπὶ Τροίαν στρατευσαμένων διήνεγκαν , ὅσον οἱ μὲν περὶ μίαν πόλιν ἔτη δέκα διέριψαν , οἱ δὲ τὴν ἐξ ἁπάσης τῆς Ἀσίας δύναμιν ἐν ὀλίγῳ χρόνω κατεπολέμησαν , οὐ μόνον δὲ τὰς αὑτῶν πατρίδας διέσωσαν , ἀλλὰ καὶ τὴν σύμπασαν Ἑλλάδα ἠλευθέρωσαν ;
ποίων δ ἂν ἔργων ἢ πόνων ἢ κινδύνων ἀπέστησαν ὥστε ζῶντες εὐδοκιμεῖν , οἵ τινες ὑπὲρ τῆς δόξης ἧς ἔμελλον τελευτήσαντες ἕξειν οὕτως ἑτοίμως ἤθελον ἀποθνήσκειν ;
οἶμαι δὲ καὶ τὸν πόλεμον θεῶν τινα συναγαγεῖν ἀγασθέντα τὴν ἀρετὴν αὐτῶν , ἵνα μὴ τοιοῦτοι γενόμενοι τὴν φύσιν διαλάθοιεν μη δ ἀκλεῶς τὸν βίον τελευτήσαιεν , ἀλλὰ τῶν αὐτῶν τοῖς ἐκ τῶν θεῶν γεγονόσι καὶ καλουμένοις ἡμιθέοις ἀξιωθεῖεν ·
καὶ γὰρ ἐκείνων τὰ μὲν σώματα ταῖς τῆς φύσεως ἀνάγκαις ἀπέδοσαν , τῆς δ ἀρετῆς ἀθάνατον τὴν μνήμην ἐποίησαν .
ἀεὶ μὲν οὖν οἵ θ ἡμέτεροι πρόγονοι καὶ Λακεδαιμόνιοι φιλοτίμως πρὸς ἀλλήλους εἶχον , οὐ μὴν ἀλλὰ περὶ καλλίστων ἐν ἐκείνοις τοῖς χρόνοις ἐφιλονίκησαν , οὐκ ἐχθροὺς ἀλλ ἀνταγωνιστὰς σφᾶς αὐτοὺς εἶναι νομίζοντες , οὐ δ ἐπὶ δουλείᾳ τῇ τῶν Ἑλλήνων τὸν βάρβαρον θεραπεύοντες , ἀλλὰ περὶ μὲν τῆς κοινῆς σωτηρίας ὁμονοοῦντες , ὁπότεροι δὲ ταύτης αἴτιοι γενήσονται , περὶ τούτου ποιούμενοι τὴν ἅμιλλαν .
ἐπεδείξαντο δὲ τὰς αὑτῶν ἀρετὰς πρῶτον μὲν ἐν τοῖς ὑπὸ Δαρείου πεμφθεῖσιν .
ἀποβάντων γὰρ αὐτῶν εἰς τὴν Ἀττικὴν οἱ μὲν οὐ περιέμειναν τοὺς συμμάχους , ἀλλὰ τὸν κοινὸν πόλεμον ἴδιον ποιησάμενοι πρὸς τοὺς ἁπάσης τῆς Ἑλλάδος καταφρονήσαντας ἀπήντων τὴν οἰκείαν δύναμιν ἔχοντες , ὀλίγοι πρὸς πολλὰς μυριάδας , ὥσπερ ἐν ἀλλοτρίαις ψυχαῖς μέλλοντες κινδυνεύειν , οἱ δ οὐκ ἔφθησαν πυθόμενοι τὸν περὶ τὴν Ἀττικὴν πόλεμον , καὶ πάντων τῶν ἄλλων ἀμελήσαντες ἧκον ἡμῖν ἀμυνοῦντες , τοσαύτην ποιησάμενοι σπουδὴν ὅσην περ ἂν τῆς αὑτῶν χώρας πορθουμένης 0 .
σημεῖον δὲ τοῦ τάχους καὶ τῆς ἁμίλλης 0 ·
τοὺς μὲν γὰρ ἡμετέρους προγόνους φασὶ τῆς αὐτῆς ἡμέρας πυθέσθαι τε τὴν ἀπόβασιν τὴν τῶν βαρβάρων καὶ βοηθήσαντας ἐπὶ τοὺς ὅρους τῆς χώρας μάχῃ νικήσαντας τρόπαιον στῆσαι τῶν πολεμίων , τοὺς δ ἐν τρισὶν ἡμέραις καὶ τοσαύταις νυξὶ διακόσια καὶ χίλια στάδια διελθεῖν στρατοπέδῳ πορευομένους .
οὕτω σφόδρ ἠπείχθησαν οἱ μὲν μετασχεῖν τῶν κινδύνων , οἱ δὲ φθῆναι συμβαλόντες πρὶν ἐλθεῖν τοὺς βοηθήσοντας 0 .
μετὰ δὲ ταῦτα γενομένης τῆς ὕστερον στρατείας , ἣν αὐτὸς Ξέρξης ἤγαγεν , ἐκλιπὼν μὲν τὰ βασίλεια , στρατηγὸς δὲ καταστῆναι τολμήσας , ἅπαντας δὲ τοὺς ἐκ τῆς Ἀσίας συναγείρας ·
περὶ οὗ τίς οὐχ ὑπερβολὰς προθυμηθεὶς εἰπεῖν ἐλάττω τῶν ὑπαρχόντων εἴρηκεν ;
ὃς εἰς τοσοῦτον ἦλθεν ὑπερηφανίας , ὥστε μικρὸν μὲν ἡγησάμενος ἔργον εἶναι τὴν Ἑλλάδα χειρώσασθαι , βουληθεὶς δὲ τοιοῦτον μνημεῖον καταλιπεῖν ὃ μὴ τῆς ἀνθρωπίνης φύσεώς ἐστιν , οὐ πρότερον ἐπαύσατο πρὶν ἐξεῦρε καὶ συνηνάγκασεν ὃ πάντες θρυλοῦσιν , ὥστε τῷ στρατοπέδῳ πλεῦσαι μὲν διὰ τῆς ἠπείρου , πεζεῦσαι δὲ διὰ τῆς θαλάττης , τὸν μὲν Ἑλλήσποντον ζεύξας , τὸν δ Ἄθω διορύξας .
πρὸς δὴ τὸν οὕτω μέγα φρονήσαντα καὶ τηλικαῦτα διαπραξάμενον καὶ τοσούτων δεσπότην γενόμενον ἀπήντων διελόμενοι τὸν κίνδυνον , Λακεδαιμόνιοι μὲν εἰς Θερμοπύλας πρὸς τὸ πεζόν , χιλίους αὑτῶν ἐπιλέξαντες καὶ τῶν συμμάχων ὀλίγους παραλαβόντες , ὡς ἐν τοῖς στενοῖς κωλύσοντες αὐτοὺς περαιτέρω προελθεῖν , οἱ δ ἡμέτεροι πατέρες ἐπ Ἀρτεμίσιον , ἑξήκοντα τριήρεις πληρώσαντες πρὸς ἅπαν τὸ τῶν πολεμίων ναυτικόν 0 .
ταῦτα δὲ ποιεῖν ἐτόλμων οὐχ οὕτω τῶν πολεμίων καταφρονοῦντες ὡς πρὸς ἀλλήλους ἀγωνιῶντες , Λακεδαιμόνιοι μὲν ζηλοῦντες τὴν πόλιν τῆς Μαραθῶνι μάχης , καὶ ζητοῦντες αὑτοὺς ἐξισῶσαι , καὶ δεδιότες μὴ δὶς ἐφεξῆς ἡ πόλις ἡμῶν αἰτία γένηται τοῖς Ἕλλησι τῆς σωτηρίας , οἱ δ ἡμέτεροι μάλιστα μὲν βουλόμενοι διαφυλάξαι τὴν παροῦσαν δόξαν , καὶ πᾶσι ποιῆσαι φανερὸν ὅτι καὶ τὸ πρότερον δι ἀρετὴν ἀλλ οὐ διὰ τύχην ἐνίκησαν , ἔπειτα καὶ προαγαγέσθαι τοὺς Ἕλληνας ἐπὶ τὸ διαναυμαχεῖν , ἐπιδείξαντες αὐτοῖς ὁμοίως ἐν τοῖς ναυτικοῖς κινδύνοις ὥσπερ ἐν τοῖς πεζοῖς τὴν ἀρετὴν τοῦ πλήθους περιγιγνομένην 0 .
ἴσας δὲ τὰς τόλμας παρασχόντες οὐχ ὁμοίαις ἐχρήσαντο ταῖς τύχαις , ἀλλ οἱ μὲν διεφθάρησαν καὶ ταῖς ψυχαῖς νικῶντες τοῖς σώμασιν ἀπεῖπον  οὐ γὰρ δὴ τοῦτό γε θέμις εἰπεῖν , ὡς ἡττήθησαν 0 ·
οὐδεὶς γὰρ αὐτῶν φυγεῖν ἠξίωσεν  , οἱ δ ἡμέτεροι τὰς μὲν πρόπλους ἐνίκησαν , ἐπειδὴ δ ἤκουσαν τῆς παρόδου τοὺς πολεμίους κρατοῦντας , οἴκαδε καταπλεύσαντες οὕτως ἐβουλεύσαντο περὶ τῶν λοιπῶν , ὥστε πολλῶν καὶ καλῶν αὐτοῖς προειργασμένων ἐν τοῖς τελευταίοις τῶν κινδύνων ἔτι πλέον διήνεγκαν .
ἀθύμως γὰρ ἁπάντων τῶν συμμάχων διακειμένων , καὶ Πελοποννησίων μὲν διατειχιζόντων τὸν Ἰσθμὸν καὶ ζητούντων ἰδίαν αὑτοῖς σωτηρίαν , τῶν δ ἄλλων πόλεων ὑπὸ τοῖς βαρβάροις γεγενημένων καὶ συστρατευομένων ἐκείνοις , πλὴν εἴ τις διὰ μικρότητα παρημελήθη , προσπλεουσῶν δὲ τριήρων διακοσίων καὶ χιλίων καὶ πεζῆς στρατιᾶς ἀναριθμήτου μελλούσης εἰς τὴν Ἀττικὴν εἰσβάλλειν , οὐδεμιᾶς σωτηρίας αὐτοῖς ὑποφαινομένης , ἀλλ ἔρημοι συμμάχων γεγενημένοι καὶ τῶν ἐλπίδων ἁπασῶν διημαρτηκότες , ἐξὸν αὐτοῖς μὴ μόνον τοὺς παρόντας κινδύνους διαφυγεῖν ἀλλὰ καὶ τιμὰς ἐξαιρέτους λαβεῖν , ἃς αὐτοῖς ἐδίδου βασιλεὺς ἡγούμενος , εἰ τὸ τῆς πόλεως προσλάβοι ναυτικόν , παραχρῆμα καὶ Πελοποννήσου κρατήσειν , οὐχ ὑπέμειναν τὰς παρ ἐκείνου δωρεάς , οὐ δ ὀργισθέντες τοῖς Ἕλλησιν ὅτι πρ οὐδόθησαν ἀσμένως ἐπὶ τὰς διαλλαγὰς τὰς πρὸς τοὺς βαρβάρους ὥρμησαν , ἀλλ αὐτοὶ μὲν ὑπὲρ τῆς ἐλευθερίας πολεμεῖν παρεσκευάζοντο , τοῖς δ ἄλλοις τὴν δουλείαν αἱρουμένοις συγγνώμην εἶχον .
ἡγοῦντο γὰρ ταῖς μὲν ταπειναῖς τῶν πόλεων προσήκειν ἐκ παντὸς τρόπου ζητεῖν τὴν σωτηρίαν , ταῖς δὲ προεστάναι τῆς Ἑλλάδος ἀξιούσαις οὐχ οἷόν τ εἶναι διαφεύγειν τοὺς κινδύνους , ἀλλ ὥσπερ τῶν ἀνδρῶν τοῖς καλοῖς κ ἀγαθοῖς αἱρετώτερόν ἐστι καλῶς ἀποθανεῖν ἢ ζῆν αἰσχρῶς , οὕτω καὶ τῶν πόλεων ταῖς ὑπερεχούσαις λυσιτελεῖν ἐξ ἀνθρώπων ἀφανισθῆναι μᾶλλον ἢ δούλαις ὀφθῆναι γενομέναις 0 1 2 .
δῆλον δ ὅτι ταῦτα διενοήθησαν 0 ·
ἐπειδὴ γὰρ οὐχ οἷοί τ ἦσαν πρὸς ἀμφοτέρας ἅμα παρατάξασθαι τὰς δυνάμεις , παραλαβόντες ἅπαντα τὸν ὄχλον τὸν ἐκ τῆς πόλεως εἰς τὴν ἐχομένην νῆσον ἐξέπλευσαν , ἵν ἐν μέρει πρὸς ἑκατέραν κινδυνεύσωσιν .
καίτοι πῶς ἂν ἐκείνων ἄνδρες ἀμείνους ἢ μᾶλλον φιλέλληνες ὄντες ἐπιδειχθεῖεν , οἵτινες ἔτλησαν ἐπιδεῖν , ὥστε μὴ τοῖς λοιποῖς αἴτιοι γενέσθαι τῆς δουλείας , ἐρήμην μὲν τὴν πόλιν γενομένην , τὴν δὲ χώραν πορθουμένην , ἱερὰ δὲ συλώμενα καὶ νεὼς ἐμπιπραμένους , ἅπαντα δὲ τὸν πόλεμον περὶ τὴν πατρίδα τὴν αὑτῶν γιγνόμενον ;
καὶ οὐ δὲ ταῦτ ἀπέχρησεν αὐτοῖς , ἀλλὰ πρὸς χιλίας καὶ διακοσίας τριήρεις μόνοι διαναυμαχεῖν ἐμέλλησαν .
οὐ μὴν εἰάθησαν ·
καταισχυνθέντες γὰρ Πελοποννήσιοι τὴν ἀρετὴν αὐτῶν , καὶ νομίσαντες προδιαφθαρέντων μὲν τῶν ἡμετέρων οὐ δ αὐτοὶ σωθήσεσθαι , κατορθωσάντων δ εἰς ἀτιμίαν τὰς αὑτῶν πόλεις καταστήσειν , ἠναγκάσθησαν μετασχεῖν τῶν κινδύνων .
καὶ τοὺς μὲν θορύβους τοὺς ἐν τῷ πράγματι γενομένους καὶ τὰς κραυγὰς καὶ τὰς παρακελεύσεις , ἃ κοινὰ πάντων ἐστὶ τῶν ναυμαχούντων , οὐκ οἶδ ὅ τι δεῖ λέγοντα διατρίβειν ·
ἃ δ ἐστὶν ἴδια καὶ τῆς ἡγεμονίας ἄξια καὶ τοῖς προειρημένοις ὁμολογούμενα , ταῦτα δ ἐμὸν ἔργον ἐστὶν εἰπεῖν .
τοσοῦτον γὰρ ἡ πόλις ἡμῶν διέφερεν , ὅτ ἦν ἀκέραιος , ὥστ ἀνάστατος γενομένη πλείους μὲν συνεβάλετο τριήρεις εἰς τὸν κίνδυνον τὸν ὑπὲρ τῆς Ἑλλάδος ἢ σύμπαντες οἱ ναυμαχήσαντες , οὐδεὶς δὲ πρὸς ἡμᾶς οὕτως ἔχει δυσμενῶς , ὅς τις οὐκ ἂν ὁμολογήσειε διὰ μὲν τὴν ναυμαχίαν ἡμᾶς τῷ πολέμῳ κρατῆσαι , ταύτης δὲ τὴν πόλιν αἰτίαν γενέσθαι 0 .
καίτοι μελλούσης στρατείας ἐπὶ τοὺς βαρβάρους ἔσεσθαι τίνας χρὴ τὴν ἡγεμονίαν ἔχειν ;
οὐ τοὺς ἐν τῷ προτέρῳ πολέμῳ μάλιστ εὐδοκιμήσαντας , καὶ πολλάκις μὲν ἰδίᾳ προκινδυνεύσαντας , ἐν δὲ τοῖς κοινοῖς τῶν ἀγώνων ἀριστείων ἀξιωθέντας , οὐ τοὺς τὴν αὑτῶν ἐκλιπόντας ὑπὲρ τῆς τῶν ἄλλων σωτηρίας , καὶ τό τε παλαιὸν οἰκιστὰς τῶν πλείστων πόλεων γενομένους , καὶ πάλιν αὐτὰς ἐκ τῶν μεγίστων συμφορῶν διασώσαντας 0 ;
πῶς δ οὐκ ἂν δεινὰ πάθοιμεν , εἰ τῶν κακῶν πλεῖστον μέρος μετασχόντες ἐν ταῖς τιμαῖς ἔλαττον ἔχειν ἀξιωθεῖμεν , καὶ τότε προταχθέντες ὑπὲρ ἁπάντων νῦν ἑτέροις ἀκολουθεῖν ἀναγκασθεῖμεν ;
μέχρι μὲν οὖν τούτων οἶδ ὅτι πάντες ἂν ὁμολογήσειαν πλείστων ἀγαθῶν τὴν πόλιν τὴν ἡμετέραν αἰτίαν γεγενῆσθαι , καὶ δικαίως ἂν αὐτῆς τὴν ἡγεμονίαν εἶναι ·
μετὰ δὲ ταῦτ ἤδη τινὲς ἡμῶν κατηγοροῦσιν , ὡς ἐπειδὴ τὴν ἀρχὴν τῆς θαλάττης παρελάβομεν , πολλῶν κακῶν αἴτιοι τοῖς Ἕλλησι κατέστημεν , καὶ τόν τε Μηλίων ἀνδραποδισμὸν καὶ τὸν Σκιωναίων ὄλεθρον ἐν τούτοις τοῖς λόγοις ἡμῖν προφέρουσιν .
ἐγὼ δ ἡγοῦμαι πρῶτον μὲν οὐδὲν εἶναι τοῦτο σημεῖον ὡς κακῶς ἤρχομεν , εἴ τινες τῶν πολεμησάντων ἡμῖν σφόδρα φαίνονται κολασθέντες , ἀλλὰ πολὺ τόδε μεῖζον τεκμήριον ὡς καλῶς διῳκοῦμεν τὰ τῶν συμμάχων , ὅτι τῶν πόλεων τῶν ὑφ ἡμῖν οὐσῶν οὐδεμία ταύταις ταῖς συμφοραῖς περιέπεσεν 0 .
ἔπειτ εἰ μὲν ἄλλοι τινὲς τῶν αὐτῶν πραγμάτων πραότερον ἐπεμελήθησαν , εἰκότως ἂν ἡμῖν ἐπιτιμῷεν ·
εἰ δὲ μή τε τοῦτο γέγονε μή θ οἷόν τ ἐστὶ τοσούτων πόλεων τὸ πλῆθος κρατεῖν , ἤν μή τις κολάζῃ τοὺς ἐξαμαρτάνοντας , πῶς οὐκ ἤδη δίκαιόν ἐστιν ἡμᾶς ἐπαινεῖν , οἵ τινες ἐλαχίστοις χαλεπήναντες πλεῖστον χρόνον τὴν ἀρχὴν κατασχεῖν ἠδυνήθημεν ;
οἶμαι δὲ πᾶσι δοκεῖν τούτους κρατίστους προστάτας γενήσεσθαι τῶν Ἑλλήνων , ἐφ ὧν οἱ πειθαρχήσαντες ἄριστα τυγχάνουσι πράξαντες .
ἐπὶ τοίνυν τῆς ἡμετέρας ἡγεμονίας εὑρήσομεν καὶ τοὺς οἴκους τοὺς ἰδίους πρὸς εὐδαιμονίαν πλεῖστον ἐπιδόντας καὶ τὰς πόλεις μεγίστας γενομένας .
οὐ γὰρ ἐφθονοῦμεν ταῖς αὐξανομέναις αὐτῶν , οὐ δὲ ταραχὰς ἐνεποιοῦμεν πολιτείας ἐναντίας παρακαθιστάντες , ἵν ἀλλήλοις μὲν στασιάζοιεν , ἡμᾶς δ ἀμφότεροι θεραπεύοιεν , ἀλλὰ τὴν τῶν συμμάχων ὁμόνοιαν κοινὴν ὠφέλειαν νομίζοντες τοῖς αὐτοῖς νόμοις ἁπάσας τὰς πόλεις διῳκοῦμεν , συμμαχικῶς ἀλλ οὐ δεσποτικῶς βουλευόμενοι περὶ αὐτῶν , ὅλων μὲν τῶν πραγμάτων ἐπιστατοῦντες , ἰδίᾳ δ ἑκάστους ἐλευθέρους ἐῶντες εἶναι , καὶ τῷ μὲν πλήθει βοηθοῦντες , ταῖς δὲ δυναστείαις πολεμοῦντες , δεινὸν ἡγούμενοι τοὺς πολλοὺς ὑπὸ τοῖς ὀλίγοις εἶναι , καὶ τοὺς ταῖς οὐσίαις ἐνδεεστέρους τὰ δ ἄλλα μηδὲν χείρους ὄντας ἀπελαύνεσθαι τῶν ἀρχῶν , ἔτι δὲ κοινῆς τῆς πατρίδος οὔσης τοὺς μὲν τυραννεῖν τοὺς δὲ μετοικεῖν , καὶ φύσει πολίτας ὄντας νόμῳ τῆς πολιτείας ἀποστερεῖσθαι .
τοιαῦτ ἔχοντες ταῖς ὀλιγαρχίαις ἐπιτιμᾶν καὶ πλείω τούτων , τὴν αὐτὴν πολιτείαν ἥνπερ παρ ἡμῖν αὐτοῖς καὶ παρὰ τοῖς ἄλλοις κατεστήσαμεν , ἣν οὐκ οἶδ ὅ τι δεῖ διὰ μακροτέρων ἐπαινεῖν , ἄλλως τε καὶ συντόμως ἔχοντα δηλῶσαι περὶ αὐτῆς .
μετὰ γὰρ ταύτης οἰκοῦντες ἑβδομήκοντ ἔτη διετέλεσαν ἄπειροι μὲν τυραννίδων , ἐλεύθεροι δὲ πρὸς τοὺς βαρβάρους , ἀστασίαστοι δὲ πρὸς σφᾶς αὐτούς , εἰρήνην δ ἄγοντες πρὸς πάντας ἀνθρώπους .
ὑπὲρ ὧν προσήκει τοὺς εὖ φρονοῦντας μεγάλην χάριν ἔχειν πολὺ μᾶλλον ἢ τὰς κληρουχίας ἡμῖν ὀνειδίζειν , ἃς ἡμεῖς εἰς τὰς ἐρημουμένας τῶν πόλεων φυλακῆς ἕνεκα τῶν χωρίων , ἀλλ οὐ διὰ πλεονεξίαν ἐξεπέμπομεν 0 .
σημεῖον δὲ τούτων 0 ·
ἔχοντες γὰρ χώραν μὲν ὡς πρὸς τὸ πλῆθος τῶν πολιτῶν ἐλαχίστην , ἀρχὴν δὲ μεγίστην , καὶ κεκτημένοι τριήρεις διπλασίας μὲν ἢ σύμπαντες οἱ ἄλλοι , δυναμένας δὲ πρὸς δὶς τοσαύτας κινδυνεύειν , ὑποκειμένης τῆς Εὐβοίας ὑπὸ τὴν Ἀττικήν , ἣ καὶ πρὸς τὴν ἀρχὴν τὴν τῆς θαλάττης εὐφυῶς εἶχε καὶ τὴν ἄλλην ἀρετὴν ἁπασῶν τῶν νήσων διέφερε , κρατοῦντες αὐτῆς μᾶλλον ἢ τῆς ἡμετέρας αὐτῶν , καὶ πρὸς τούτοις εἰδότες καὶ τῶν Ἑλλήνων καὶ τῶν βαρβάρων τούτους μάλιστ εὐδοκιμοῦντας , οἳ τοὺς ὁμόρους ἀναστάτους ποιήσαντες ἄφθονον καὶ ῥᾴθυμον αὑτοῖς κατεστήσαντο τὸν βίον , ὅμως οὐδὲν τούτων ἡμᾶς ἐπῆρε περὶ τοὺς ἔχοντας τὴν νῆσον ἐξαμαρτεῖν , ἀλλὰ μόνοι δὴ τῶν μεγάλην δύναμιν λαβόντων περιείδομεν ἡμᾶς αὐτοὺς ἀπορωτέρως ζῶντας τῶν δουλεύειν αἰτίαν ἐχόντων 0 .
καίτοι βουλόμενοι πλεονεκτεῖν οὐκ ἂν δή που τῆς μὲν Σκιωναίων γῆς ἐπεθυμήσαμεν , ἣν Πλαταιέων τοῖς ὡς ἡμᾶς καταφυγοῦσι φαινόμεθα παραδόντες , τοσαύτην δὲ χώραν παρελίπομεν , ἣ πάντας ἂν ἡμᾶς εὐπορωτέρους ἐποίησεν .
τοιούτων τοίνυν ἡμῶν γεγενημένων , καὶ τοσαύτην πίστιν δεδωκότων ὑπὲρ τοῦ μὴ τῶν ἀλλοτρίων ἐπιθυμεῖν , τολμῶσι κατηγορεῖν οἱ τῶν δεκαδαρχιῶν κοινωνήσαντες καὶ τὰς αὑτῶν πατρίδας διαλυμηνάμενοι καὶ μικρὰς μὲν ποιήσαντες δοκεῖν εἶναι τὰς τῶν προγεγενημένων ἀδικίας , οὐδεμίαν δὲ λιπόντες ὑπερβολὴν τοῖς αὖθις βουλομένοις γενέσθαι πονηροῖς , ἀλλὰ φάσκοντες μὲν λακωνίζειν , τ ἀναντία δ ἐκείνοις ἐπιτηδεύοντες , καὶ τὰς μὲν Μηλίων ὀδυρόμενοι συμφοράς , περὶ δὲ τοὺς αὑτῶν πολίτας ἀνήκεστα τολμήσαντες ἐξαμαρτεῖν .
ποῖον γὰρ αὐτοὺς ἀδίκημα διέφυγεν ;
ἤ τί τῶν αἰσχρῶν ἢ δεινῶν οὐ διεξῆλθον ;
οἳ τοὺς μὲν ἀνομωτάτους πιστοτάτους ἐνόμιζον , τοὺς δὲ προδότας ὥσπερ εὐεργέτας ἐθεράπευον , ᾑροῦντο δὲ τῶν Εἱλώτων ἑνὶ δουλεύειν ὥστ εἰς τὰς αὑτῶν πατρίδας ὑβρίζειν , μᾶλλον δ ἐτίμων τοὺς αὐτόχειρας καὶ φονέας τῶν πολιτῶν ἢ τοὺς γονέας τοὺς αὐτῶν , εἰς τοῦτο δ ὠμότητος ἅπαντας ἡμᾶς κατέστησαν , ὥστε πρὸ τοῦ μὲν διὰ τὴν παροῦσαν εὐδαιμονίαν καὶ ταῖς μικραῖς ἀτυχίαις πολλοὺς ἕκαστον ἡμῶν ἔχειν τοὺς συμπενθήσοντας , ἐπὶ δὲ τῆς τούτων ἀρχῆς διὰ τὸ πλῆθος τῶν οἰκείων κακῶν ἐπαυσάμεθ ἀλλήλους ἐλεοῦντες 0 1 2 .
οὐδενὶ γὰρ τοσαύτην σχολὴν παρέλιπον ὥσθ ἑτέρῳ συναχθεσθῆναι .
τίνος γὰρ οὐκ ἐφίκοντο ;
ἢ τίς οὕτω πόρρω τῶν πολιτικῶν ἦν πραγμάτων , ὅστις οὐκ ἐγγὺς ἠναγκάσθη γενέσθαι τῶν συμφορῶν , εἰς ἃς αἱ τοιαῦται φύσεις ἡμᾶς κατέστησαν ;
εἶτ οὐκ αἰσχύνονται τὰς ἑαυτῶν πόλεις οὕτως ἀνόμως διαθέντες καὶ τῆς ἡμετέρας ἀδίκως κατηγοροῦντες , ἀλλὰ πρὸς τοῖς ἄλλοις καὶ περὶ τῶν δικῶν καὶ τῶν γραφῶν τῶν ποτε παρ ἡμῖν γενομένων λέγειν τολμῶσιν , αὐτοὶ πλείους ἐν τρισὶ μησὶν ἀκρίτους ἀποκτείναντες ὧν ἡ πόλις ἐπὶ τῆς ἀρχῆς ἁπάσης ἔκρινεν .
φυγὰς δὲ καὶ στάσεις καὶ νόμων συγχύσεις καὶ πολιτειῶν μεταβολάς , ἔτι δὲ παίδων ὕβρεις καὶ γυναικῶν αἰσχύνας καὶ χρημάτων ἁρπαγάς , τίς ἂν δύναιτο διεξελθεῖν ;
πλὴν τοσοῦτον εἰπεῖν ἔχω καθ ἁπάντων , ὅτι τὰ μὲν ἐφ ἡμῶν δεινὰ ῥᾳδίως ἄν τις ἑνὶ ψηφίσματι διέλυσε , τὰς δὲ σφαγὰς καὶ τὰς ἀνομίας τὰς ἐπὶ τούτων γενομένας οὐδεὶς ἂν ἰάσασθαι δύναιτο .
καὶ μὴν οὐ δὲ τὴν παροῦσαν εἰρήνην , οὐ δὲ τὴν αὐτονομίαν τὴν ἐν ταῖς πολιτείαις μὲν οὐκ ἐνοῦσαν ἐν δὲ ταῖς συνθήκαις ἀναγεγραμμένην , ἄξιον ἑλέσθαι μᾶλλον ἢ τὴν ἀρχὴν τὴν ἡμετέραν 0 1 .
τίς γὰρ ἂν τοιαύτης καταστάσεως ἐπιθυμήσειεν , ἐν ᾗ καταποντισταὶ μὲν τὴν θάλατταν κατέχουσι , πελτασταὶ δὲ τὰς πόλεις καταλαμβάνουσιν , ἀντὶ δὲ τοῦ πρὸς ἑτέρους περὶ τῆς χώρας πολεμεῖν ἐντὸς τείχους οἱ πολῖται πρὸς ἀλλήλους μάχονται , πλείους δὲ πόλεις αἰχμάλωτοι γεγόνασιν ἢ πρὶν τὴν εἰρήνην ἡμᾶς ποιήσασθαι , διὰ δὲ τὴν πυκνότητα τῶν μεταβολῶν ἀθυμοτέρως διάγουσιν οἱ τὰς πόλεις οἰκοῦντες τῶν ταῖς φυγαῖς ἐζημιωμένων 0 ·
οἱ μὲν γὰρ τὸ μέλλον δεδίασιν , οἱ δ ἀεὶ κατιέναι προσδοκῶσιν .
τοσοῦτον δ ἀπέχουσι τῆς ἐλευθερίας καὶ τῆς αὐτονομίας , ὥσθ αἱ μὲν ὑπὸ τυράννοις εἰσί , τὰς δ ἁρμοσταὶ κατέχουσιν , ἔνιαι δ ἀνάστατοι γεγόνασι , τῶν δ οἱ βάρβαροι δεσπόται καθεστήκασιν ·
οὓς ἡμεῖς διαβῆναι τολμήσαντας εἰς τὴν Εὐρώπην καὶ μεῖζον ἢ προσῆκεν αὐτοῖς φρονήσαντας οὕτω διέθεμεν , ὥστε μὴ μόνον παύσασθαι στρατείας ἐφ ἡμᾶς ποιουμένους ἀλλὰ καὶ τὴν αὑτῶν χώραν ἀνέχεσθαι πορθουμένην , καὶ διακοσίαις καὶ χιλίαις ναυσὶ περιπλέοντας εἰς τοσαύτην ταπεινότητα κατεστήσαμεν , ὥστε μακρὸν πλοῖον ἐπὶ τάδε Φασήλιδος μὴ καθέλκειν , ἀλλ ἡσυχίαν ἄγειν καὶ τοὺς καιροὺς περιμένειν , ἀλλὰ μὴ τῇ παρούσῃ δυνάμει πιστεύειν .
καὶ ταῦθ ὅτι διὰ τὴν τῶν προγόνων τῶν ἡμετέρων ἀρετὴν οὕτως εἶχεν , αἱ τῆς πόλεως συμφοραὶ σαφῶς ἐπέδειξαν ·
ἅμα γὰρ ἡμεῖς τε τῆς ἀρχῆς ἀπεστερούμεθα καὶ τοῖς Ἕλλησιν ἀρχὴ τῶν κακῶν ἐγίγνετο .
μετὰ γὰρ τὴν ἐν Ἑλλησπόντῳ γενομένην ἀτυχίαν ἑτέρων ἡγεμόνων καταστάντων ἐνίκησαν μὲν οἱ βάρβαροι ναυμαχοῦντες , ἦρξαν δὲ τῆς θαλάττης , κατέσχον δὲ τὰς πλείστας τῶν νήσων , ἀπέβησαν δ εἰς τὴν Λακωνικήν , Κύθηρα δὲ κατὰ κράτος εἷλον , ἅπασαν δὲ τὴν Πελοπόννησον κακῶς ποιοῦντες περιέπλευσαν .
μάλιστα δ ἄν τις συνίδοι τὸ μέγεθος τῆς μεταβολῆς , εἰ παραναγνοίη τὰς συνθήκας τάς τ ἐφ ἡμῶν γενομένας καὶ τὰς νῦν ἀναγεγραμμένας .
τότε μὲν γὰρ ἡμεῖς φανησόμεθα τὴν ἀρχὴν τὴν βασιλέως ὁρίζοντες καὶ τῶν φόρων ἐνίους τάττοντες καὶ κωλύοντες αὐτὸν τῇ θαλάττῃ χρῆσθαι ·
νῦν δ ἐκεῖνός ἐστιν ὁ διοικῶν τὰ τῶν Ἑλλήνων , καὶ προστάττων ἃ χρὴ ποιεῖν ἑκάστους , καὶ μόνον οὐκ ἐπιστάθμους ἐν ταῖς πόλεσι καθιστάς .
πλὴν γὰρ τούτου τί τῶν ἄλλων ὑπόλοιπόν ἐστιν ;
οὐ καὶ τοῦ πολέμου κύριος ἐγένετο , καὶ τὴν εἰρήνην ἐπρυτάνευσε , καὶ τῶν παρόντων πραγμάτων ἐπιστάτης καθέστηκεν ;
οὐχ ὡς ἐκεῖνον πλέομεν ὥσπερ πρὸς δεσπότην , ἀλλήλων κατηγορήσοντες 0 ;
οὐ βασιλέα τὸν μέγαν αὐτὸν προσαγορεύομεν , ὥσπερ αἰχμάλωτοι γεγονότες 0 ;
οὐκ ἐν τοῖς πολέμοις τοῖς πρὸς ἀλλήλους ἐν ἐκείνῳ τὰς ἐλπίδας ἔχομεν τῆς σωτηρίας , ὃς ἀμφοτέρους ἡμᾶς ἡδέως ἂν ἀπολέσειεν ;
ὧν ἄξιον ἐνθυμηθέντας ἀγανακτῆσαι μὲν ἐπὶ τοῖς παροῦσι , ποθέσαι δὲ τὴν ἡγεμονίαν τὴν ἡμετέραν , μέμψασθαι δὲ Λακεδαιμονίοις ὅτι τὴν μὲν ἀρχὴν εἰς τὸν πόλεμον κατέστησαν ὡς ἐλευθερώσοντες τοὺς Ἕλληνας , ἐπὶ δὲ τελευτῆς οὕτω πολλοὺς αὐτῶν ἐκδότους ἐποίησαν , καὶ τῆς μὲν ἡμετέρας πόλεως τοὺς Ἴωνας ἀπέστησαν , ἐξ ἧς ἀπῴκησαν καὶ δι ἣν πολλάκις ἐσώθησαν , τοῖς δὲ βαρβάροις αὐτοὺς ἐξέδοσαν , ὧν ἀκόντων τὴν χώραν ἔχουσι καὶ πρὸς οὓς οὐ δὲ πώποτ ἐπαύσαντο πολεμοῦντες 0 .
καὶ τότε μὲν ἠγανάκτουν , ὅθ ἡμεῖς νομίμως ἐπάρχειν τινῶν ἠξιοῦμεν ·
νῦν δ εἰς τοιαύτην δουλείαν καθεστώτων οὐδὲν φροντίζουσιν αὐτῶν , οἷς οὐκ ἐξαρκεῖ δασμολογεῖσθαι καὶ τὰς ἀκροπόλεις ὁρᾶν ὑπὸ τῶν ἐχθρῶν κατεχομένας , ἀλλὰ πρὸς ταῖς κοιναῖς συμφοραῖς καὶ τοῖς σώμασι δεινότερα πάσχουσι τῶν παρ ἡμῖν ἀργυρωνήτων ·
οὐδεὶς γὰρ ἡμῶν οὕτως αἰκίζεται τοὺς οἰκέτας , ὡς ἐκεῖνοι τοὺς ἐλευθέρους κολάζουσιν .
μέγιστον δὲ τῶν κακῶν , ὅταν ὑπὲρ αὐτῆς τῆς δουλείας ἀναγκάζωνται συστρατεύεσθαι , καὶ πολεμεῖν τοῖς ἐλευθέροις ἀξιοῦσιν εἶναι , καὶ τοιούτους κινδύνους ὑπομένειν , ἐν οἷς ἡττηθέντες μὲν παραχρῆμα διαφθαρήσονται , κατορθώσαντες δὲ μᾶλλον εἰς τὸν λοιπὸν χρόνον δουλεύσουσιν 0 .
ὧν τίνας ἄλλους αἰτίους χρὴ νομίζειν ἢ Λακεδαιμονίους , οἳ τοσαύτην ἰσχὺν ἔχοντες περιορῶσι τοὺς μὲν αὑτῶν συμμάχους γενομένους οὕτω δεινὰ πάσχοντας , τὸν δὲ βάρβαρον τῇ τῶν Ἑλλήνων ῥώμῃ τὴν ἀρχὴν τὴν αὑτοῦ κατασκευαζόμενον 0 ;
καὶ πρότερον μὲν τοὺς τυράννους ἐξέβαλλον , τῷ δὲ πλήθει τὰς βοηθείας ἐποιοῦντο , νῦν δὲ τοσοῦτον μεταβεβλήκασιν , ὥστε ταῖς μὲν πολιτείαις πολεμοῦσι , τὰς δὲ μοναρχίας συγκαθιστᾶσι .
τὴν μέν γε Μαντινέων πόλιν εἰρήνης ἤδη γεγενημένης ἀνάστατον ἐποίησαν , καὶ τὴν Θηβαίων Καδμείαν κατέλαβον , καὶ νῦν Ὀλυνθίους καὶ Φλιασίους πολιορκοῦσιν , Ἀμύντᾳ δὲ τῷ Μακεδόνων βασιλεῖ καὶ Διονυσίῳ τῷ Σικελίας τυράννῳ καὶ τῷ βαρβάρῳ τῷ τῆς Ἀσίας κρατοῦντι συμπράττουσιν ὅπως ὡς μεγίστην ἀρχὴν ἕξουσιν .
καίτοι πῶς οὐκ ἄτοπον τοὺς προεστῶτας τῶν Ἑλλήνων ἕνα μὲν ἄνδρα τοσούτων ἀνθρώπων καθιστάναι δεσπότην , ὧν οὐ δὲ τὸν ἀριθμὸν ἐξευρεῖν ῥᾴδιόν ἐστι , τὰς δὲ μεγίστας τῶν πόλεων μη δ αὐτὰς αὑτῶν ἐᾶν εἶναι κυρίας , ἀλλ ἀναγκάζειν δουλεύειν ἢ ταῖς μεγίσταις συμφοραῖς περιβάλλειν 0 ;
ὃ δὲ πάντων δεινότατον , ὅταν τις ἴδῃ τοὺς τὴν ἡγεμονίαν ἔχειν ἀξιοῦντας ἐπὶ μὲν τοὺς Ἕλληνας καθ ἑκάστην τὴν ἡμέραν στρατευομένους , πρὸς δὲ τοὺς βαρβάρους εἰς ἅπαντα τὸν χρόνον συμμαχίαν πεποιημένους 0 1 .
καὶ μηδεὶς ὑπολάβῃ με δυσκόλως ἔχειν , ὅτι τραχύτερον τούτων ἐμήσθην , προειπὼν ὡς περὶ διαλλαγῶν ποιήσομαι τοὺς λόγους ·
οὐ γὰρ ἵνα πρὸς τοὺς ἄλλους διαβάλω τὴν πόλιν τὴν Λακεδαιμονίων οὕτως εἴρηκα περὶ αὐτῶν , ἀλλ ἵν αὐτοὺς ἐκείνους παύσω , καθ ὅσον ὁ λόγος δύναται , τοιαύτην ἔχοντας τὴν γνώμην .
ἔστι δὲ οὐχ οἷόν τ ἀποτρέπειν τῶν ἁμαρτημάτων , οὐ δ ἑτέρων πράξεων πείθειν ἐπιθυμεῖν , ἢν μή τις ἐρρωμένως ἐπιτιμήσῃ τοῖς παροῦσιν ·
χρὴ δὲ κατηγορεῖν μὲν ἡγεῖσθαι τοὺς ἐπὶ βλάβῃ τοιαῦτα λέγοντας , νουθετεῖν δὲ τοὺς ἐπ ὠφελείᾳ λοιδοροῦντας .
τὸν γὰρ αὐτὸν λόγον οὐχ ὁμοίως ὑπολαμβάνειν δεῖ , μὴ μετὰ τῆς αὐτῆς διανοίας λεγόμενον .
ἐπεὶ καὶ τοῦτ ἔχομεν αὐτοῖς ἐπιτιμᾶν , ὅτι τῇ μὲν αὑτῶν πόλει τοὺς ὁμόρους εἱλωτεύειν ἀναγκάζουσι , τῷ δὲ κοινῷ τῷ τῶν συμμάχων οὐδὲν τοιοῦτον κατασκευάζουσιν , ἐξὸν αὐτοῖς τὰ πρὸς ἡμᾶς διαλυσαμένοις ἅπαντας τοὺς βαρβάρους περιοίκους ὅλης τῆς Ἑλλάδος καταστῆσαι .
καίτοι χρὴ τοὺς φύσει καὶ μὴ διὰ τύχην μέγα φρονοῦντας τοιούτοις ἔργοις ἐπιχειρεῖν πολὺ μᾶλλον ἢ τοὺς νησιώτας δασμολογεῖν , οὓς ἄξιόν ἐστιν ἐλεεῖν , ὁρῶντας τούτους μὲν διὰ σπανιότητα τῆς γῆς ὄρη γεωργεῖν ἀναγκαζομένους , τοὺς δ ἠπειρώτας δι ἀφθονίαν τῆς χώρας τὴν μὲν πλείστην αὐτῆς ἀργὸν περιορῶντας , ἐξ ἧς δὲ καρποῦνται τοσοῦτον πλοῦτον κεκτημένους 0 .
ἡγοῦμαι δ , εἴ τινες ἄλλοθεν ἐπελθόντες θεαταὶ γένοιντο τῶν παρόντων πραγμάτων , πολλὴν ἂν αὐτοὺς καταγνῶναι μανίαν ἀμφοτέρων ἡμῶν , οἵ τινες οὕτω περὶ μικρῶν κινδυνεύομεν , ἐξὸν ἀδεῶς πολλὰ κεκτῆσθαι , καὶ τὴν ἡμετέραν αὐτῶν χώραν διαφθείρομεν , ἀμελήσαντες τὴν Ἀσίαν καρποῦσθαι .
καὶ τῷ μὲν οὐδὲν πρ οὐργιαίτερόν ἐστιν ἢ σκοπεῖν ἐξ ὧν μηδέποτε παυσόμεθα πρὸς ἀλλήλους πολεμοῦντες 0 ·
ἡμεῖς δὲ τοσούτου δέομεν συγκρούειν τι τῶν ἐκείνου πραγμάτων ἢ ποιεῖν στασιάζειν , ὥστε καὶ τὰς διὰ τύχην αὐτῷ γεγενημένας ταραχὰς συνδιαλύειν ἐπιχειροῦμεν , οἵ τινες καὶ τοῖν στρατοπέδοιν τοῖν περὶ Κύπρον ἐῶμεν αὐτὸν τῷ μὲν χρῆσθαι τὸ δὲ πολιορκεῖν , ἀμφοτέροιν αὐτοῖν τῆς Ἑλλάδος ὄντοιν .
οἵ τε γὰρ ἀφεστῶτες πρὸς ἡμᾶς τ οἰκείως ἔχουσι καὶ Λακεδαιμονίοις σφᾶς αὐτοὺς ἐνδιδόασιν , τῶν τε μετὰ Τειριβάζου στρατευομένων καὶ τοῦ πεζοῦ τὸ χρησιμώτατον ἐκ τῶνδε τῶν τόπων ἤθροισται , καὶ τοῦ ναυτικοῦ τὸ πλεῖστον ἀπ Ἰωνίας συμπέπλευκεν , οἳ πολὺ ἂν ἥδιον κοινῇ τὴν Ἀσίαν ἐπόρθουν ἢ πρὸς ἀλλήλους ἕνεκα μικρῶν ἐκινδύνευον .
ὧν ἡμεῖς οὐδεμίαν ποιούμεθα πρόνοιαν , ἀλλὰ περὶ μὲν τῶν Κυκλάδων νήσων ἀμφισβητοῦμεν , τοσαύτας δὲ τὸ πλῆθος πόλεις καὶ τηλικαύτας τὸ μέγεθος δυνάμεις οὕτως εἰκῇ τῷ βαρβάρῳ παραδεδώκαμεν .
τοιγαροῦν τὰ μὲν ἔχει , τὰ δὲ μέλλει , τοῖς δ ἐπιβουλεύει , δικαίως ἁπάντων ἡμῶν καταπεφρονηκώς .
διαπέπρακται γὰρ ὃ τῶν ἐκείνου προγόνων οὐδεὶς πώποτε ·